Inter Fútbol Sala

O **Inter Fútbol Sala** ou **Inter Movistar** por motivos de patrocinio, é un equipo español de fútbol sala da cidade de Alcalá de Henares (Madrid). Actualmente compite na División de Honra da Liga Nacional de Fútbol Sala.

O club foi fundado en 1977 polo xornalista deportivo José María García co obxectivo de xogar partidos benéficos e de exhibición. No entanto, na década dos '80 converteuse nun club profesional baixo a denominación *Interviú Fútbol Sala*. En 1989 foi un dos membros fundadores da LNFS. O Inter FS ten gañado oito campionatos de liga, sendo o club que máis veces o logrou, e é un dos clubs máis laureados do fútbol sala mundial.

## Historia 
### Creación do club 
O equipo naceu en 1977 grazas a unha iniciativa do xornalista radiofónico José María García. Nun principio chamouse *Hora XXV*, como o programa informativo nocturno da Cadena SER, e creouse para xogar partidos benéficos e de exhibición. O equipo estaba formado por antigos xogadores de fútbol como Amancio ou López Ufarte, e xornalistas, entre os que se encontraba o propio García.

En 1979 a Federación Española de Fútbol organizou o primeiro campionato oficial de fútbol sala, participando na tempada inicial como Interviú Hora XXV. O club proclamouse campión no seu debut. En 1981 El Corte Inglés selou un acordo de patrocinio, polo que o equipo trocou o seu nome por ''Interviú Lloyd's*, e posteriormente por *Interviú Boomerang''. Na década dos '80 gañou oito ligas. Durante toda a súa historia, o club xogou en Madrid, Alcobendas e Torrejón de Ardoz, ata asentarse definitivamente en Alcalá de Henares.

### Paso á Liga Nacional de Fútbol Sala 
En 1989 a Federación Española de Fútbol e a Asociación de Fútbol Sala unificaron os seus campionatos, creando así a Liga Nacional de Fútbol Sala. O Interviú foi un dos seus membros fundadores, e na tempada inaugural os madrileños conseguiron a Liga e a Copa de España. Dous anos despois proclamouse campión de Europa por primeira vez na súa historia. Nos seguintes anos, o club mantivo un bo nivel, mais a dura competencia non lles permitiu conseguir a liga de novo ata 1996.

Desde o 2002 ata o 2005 conseguiu catro títulos de liga consecutivos, e converteuse nun dos dominadores do campionato nacional. Ademais gañou tres veces consecutivas a Copa Intercontinental e foi o primeiro equipo que obtivo tódolos títulos oficiais existentes neste deporte a nivel europeo. En recoñecemento, o Goberno de España outorgoulle á institución a Real Orden del Mérito Deportivo en 2006.

A última liga conseguida polo equipo foi na tempada 2007-08 como Interviú Fadesa. Dende aquela, o club quedou ás portas del campionato doméstico en dúas ocasións máis. Cando a construtora Fadesa quebrou, o equipo asinou un acordo de patrocinio co operador móbil Movistar. Tras estar varios anos desvinculado do Grupo Zeta e Interviú, a institución cambiou o seu nome por *Inter Fútbol Sala* en outubro do 2010.

## Formación 2010-11 
* **Adestrador**: 20px|España David Marín Ortega

## Patrocinadores 
Oficialmente chamado Inter Fútbol Sala, o equipo adaptou o seu nome en función do seu patrocinador. A revista informativa Interviú foi un dos sponsors oficiais nos seus primeiros anos de existencia, e aínda que xa non o patrocina, o seu nome continúa ligado ao club. Dende o 2008 emprégase a abreviación *Inter*, que significa tamén internacional.

* 1977-1979: Hora XXV
* 1979-1981: Interviú Hora XXV
* 1981-1991: Interviú Lloyd's
* 1991-1996: Interviú Boomerang
* 1996-1999: Boomerang Interviú
* 1999-2000: Airtel Boomerang
* 2000-2002: Antena 3 Boomerang
* 2002-2007: Boomerang Interviú
* 2007-2008: Interviú Fadesa
* Desde 2008: Inter Movistar

## Palmarés 
### Estatal 
* **8 División de Honra:** 1989-90, 1990-91, 1995-96, 2001-02, 2002-03, 2003-04, 2004-05, 2007-08
* **7 Copas de España:** 1990, 1996, 2001, 2004, 2005, 2007, 2009
* **9 Supercopas de España:** 1990, 1991, 1996, 2001, 2002, 2003, 2005, 2007, 2008

### Internacional 
* **4 Copas de Europa:** 1991, 2004, 2006, 2009
* **5 Copas Intercontinentais:** 2005, 2006, 2007, 2008, 2011
* **1 Recopa de Europa:** 2008
* **2 Copa Ibérica:** 2003, 2005

### Torneos de verán 
* **Trofeo Ciudad de Bueu: 2009
* **Trofeo Ciudad de Pontevedra: 2009
* **Trofeo Ciudad de Vigo: 2009
* **Trofeo Ciudad de Linares: 2010

## Notas 
## Véxase tamén 
### Ligazóns externas 
* Sitio web oficial del Interviú Fútbol Sala